**Κριτήρια Υποβολής Συμμετοχών στο Διεθνή Διαγωνισμό**

**του Δικτύου ΠΕ «Νέοι Δημοσιογράφοι για το Περιβάλλον»**

Τα **κριτήρια υποβολής** των άρθρων, των φωτογραφιών και των βίντεο για το Διεθνή Διαγωνισμό είναι τα εξής:

Θα πρέπει να αναφέρεται :

1. το **όνομα** του/της/των συγγραφέα/ων
2. η **ηλικία** του/της/των συγγραφέα/ων
3. το όνομα του **σχολείου**
4. η **χώρα**

Επίσης, τα άρθρα, οι φωτογραφίες και τα βίντεο θα πρέπει :

1. να έχουν συγκεκριμένο μέγεθος και διάταξη (βλ. Παρακάτω πίνακα)
2. να είναι γραμμένα **στα αγγλικά ή να έχουν αγγλικούς υποτίτλους** στην περίπτωση των βίντεο
3. να εστιάζουν σε κάποιο **περιβαλλοντικό** (πραγματικό και πρόσφατο) **τοπικό θέμα**
4. να παρουσιάζουν μια **πιθανή λύση** του περιβαλλοντικού προβλήματος
5. να έχουν παρουσιαστεί στην **τοπική κοινωνία.**

|  |  |  |
| --- | --- | --- |
| **ΑΡΘΡΑ** | **ΦΩΤΟΓΡΑΦΙΕΣ** | **ΒΙΝΤΕΟ** |
| Όχι παραπάνω από **1000 λέξεις** | Μία φωτογραφία ή φωτογραφική σειρά/έκθεση περισσότερων φωτογραφιών (όχι πάνω από και μέχρι 12) | Να μην ξεπερνά τα **3'**  Να είναι υψηλής ανάλυσης  Να συνοδεύεται από **τίτλο** (μέχρι 140 χαρακτήρες) |
| Μπορεί να περιλαμβάνουν εικόνες και φωτογραφίες, για τις οποίες θα πρέπει:  α. να αναγράφονται οι πηγές, β. να έχουν τίτλο μέχρι 100 χαρακτήρες, ώστε να είναι συμβατές με το Twitter | Κάθε φωτογραφία να συνοδεύεται από **τίτλο** (μέχρι 140 χαρακτήρες) και από μια **σύντομη επεξήγηση** (μέχρι 150 λέξεις) του περιβαλλοντικού προβλήματος/θέματος που παρουσιάζει ή της λύσης του. | Να είναι σε μορφή ντοκιμαντέρ, ρεπορτάζ ή συνέντευξης |
| Να είναι σε μορφή **Microsoft Word ή .pdf** | Να είναι σε μορφή **.jpg, .png, .tif ή .gif** | Να είναι συμβατό με το YouTube, δηλαδή **σε μορφή WebM files, .MPEG4, 3GPP και MOV files, .AVI, .MPEGPS, .WMV, .FLV** |
| Οι φωτογραφίες που συνοδεύουν το άρθρο θα πρέπει να στέλνονται ξεχωριστά και να **μην ξεπερνούν σε αριθμό τις τρεις** (3).  (*Για την ποιότητα τους βλ. τα κριτήρια της κατηγορίας «φωτογραφία»*) | Να είναι **υψηλής ανάλυσης** (όχι μικρότερης των 150-300 dp) | Να μη χρησιμοποιείται μουσική επένδυση που να υπόκειται σε πνευματική ιδιοκτησία (copyright). |

Όλα τα άρθρα, οι φωτογραφίες και τα βίντεο θα πρέπει να συνοδεύονται από ένα **μικρό κείμενο** που θα περιγράφει τον τρόπο διάχυσης της πληροφορίας στην τοπική κοινωνία (αν είχε δημοσιευτεί ή παρουσιαστεί κάπου).

Οι μαθητές μπορούν να υποβάλλουν περισσότερα από ένα τύπο συμμετοχής (άρθρα, φωτογραφίες και βίντεο) είτε ατομικά είτε σε ομάδες.

**Κριτήρια Αξιολόγησης από τη Συντονιστική Επιτροπή του Δικτύου**

Οι συμμετοχές (άρθρα, φωτογραφίες και βίντεο) που θα σταλούν θα αξιολογηθούν από τη Συντονιστική Επιτροπή του Δικτύου, σύμφωνα με τα παρακάτω κριτήρια:

1. Σύνθεση δηλ. μορφή, δομή και ποιότητα

* Είναι η υποβολή συμμετοχής, κατάλληλα δομημένη και στη περίπτωση άρθρων και βίντεο να καλύπτεται το ποιος, τι, πού, γιατί, πότε και πως;
* Έχει το άρθρο ή το βίντεο αρχή, μέση και τέλος;
* Στην περίπτωση φωτογραφιών και βίντεο, είναι η εικόνα ή το βίντεο άριστα τεχνικά και καλλιτεχνικά δηλ. είναι κατάλληλα συνθεμένο, υψηλής ποιότητας και εύστοχα;

1. Δίκαια, ισορροπημένη και αντικειμενική δημοσιογραφία

* Είναι το κομμάτι (άρθρο ή βίντεο) ισορροπημένο και δίκαιο σε όρους παρουσίασης διαφοροποιημένων απόψεων ενός επιχειρήματος πριν την πρόταση μιας πιθανής λύσης;
* Παραθέτει και χρησιμοποιεί αληθινές, αξιόπιστες πηγές;
* Αναφέρεται επιστημονικά ή στατιστικά σε ακριβής και υποστηριγμένες πηγές/υποσημειώσεις;
* Είναι η φωτογραφία ή το βίντεο μια δίκαιη παρουσίαση, δηλαδή το υποκείμενο ή το κοινό δεν έχει χειραγωγηθεί;

1. Κατατοπιστικό και καλά ερευνημένο

* Καλύπτει η συμμετοχή σχετικές ιστορικές, οικονομικές, κοινωνικές και/ή πολιτικές επιπτώσεις και πιθανές συνέπειες;
* Συνδέεται με την γενικότερη παγκόσμια εικόνα;
* Παρουσιάζει πιθανές λύσεις;
* Είναι η προτεινόμενη λύση ρεαλιστική, καλά επεξηγημένη και τεκμηριωμένη;
* Είναι η χρήση εικόνων, υποστηρικτικών παραγράφων, υπότιτλων κλπ καλά μελετημένη;

1. Αυθεντικότητα, στιλ και ανεξαρτησία

* Είναι το κομμάτι αυθεντικό όσον αφορά την οπτική και το στιλ του, δηλ. έχει επιλέξει ο συμμετέχοντας ένα θέμα-πρόκληση ή έχει δημιουργήσει καινοτόμο ή συγκινησιακό κομμάτι;
* Έφυγε ο συμμετέχοντας από τον σχολικό χώρο, δηλ. πραγματοποίηση επιτόπιας έρευνας και συνέντευξης ατόμων αυτοπροσώπως αλλά και τηλεφωνικώς, και όχι μόνο χρήση αποσπασματικών διαδικτυακών πηγών;
* Είχαν μια θετική προσέγγιση, δηλ. απόδοση έμφασης σε λύσεις όχι μόνο σε προβλήματα;

1. Διάχυση πληροφορίας

* Ήταν το μέσο διάχυσης της πληροφορίας μια καλή επιλογή για την μετάδοση του μηνύματος και το κοινό-στόχος υπολογίστηκε σωστά;
* Υπάρχει απόδειξη για περεταίρω διάχυση της πληροφορίας διαμέσου σχετικού κοινωνικού ή άλλου μέσου, ή εκδήλωσης;

Παρακαλούμε πολύ να στείλετε τα άρθρα, τις φωτογραφίες ή/και τα βίντεό σας **μέχρι την Πέμπτη 31 Μαρτίου 2017,** στα γραφεία της ΕΕΠΦ ταχυδρομικά (Νίκης 20, 105 57 Αθήνα) ή/και ηλεκτρονικά (education@eepf.gr).